


Z A P I S N I K
9. sjednice Vijeća Mjesnog odbora „Ban Keglević“
7. veljače 2022.
u prostoru MS „Ban Keglević“, Bleiweisova 24,
s početkom u 18:00 sati


NAZOČNI ČLANOVI VIJEĆA:
Ivan Nakić, Kristina Cencelj, Milena Kramer, Mirjan Saračević, Tomislav Uršić i Vesna Žulj  

Predsjedava Mirjan Saračević, predsjednik Vijeća.

Zapisnik vodi predsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Bez rasprave jednoglasno, Vijeće prihvaća tekst Zapisnika 8. sjednice Vijeća.	

	Na prijedlog predsjednika,  Vijeće jednoglasno utvrđuje

		DNEVNI RED

1. Financijski plan MO „Ban Keglević“ za 2022.
2. Izvješće o radu VMO „Ban Keglević“  za 2021.
3.  Plan malih komunalnih akcija  MO „Ban Keglević“ u 2022.
4.  Program rada VMO „Ban Keglević“ za 2022. 
5.  Trg Francuske Republike, prijedlog lokacije za postavu zelenog otoka – zahtjev M.S. 
6.  Ulica Janka Grahora kbr. 6, nepropisno parkiranje – zahtjev D. P.
7.  Informacije, pitanja i prijedlozi

Ad 1. Financijski plan MO „Ban Keglević“ za 2022.
         Predsjednik usmeno informira nazočne o predmetu rasprave i odlučivanja.
         U raspravi sudjeluju Kristina Cencelj, Mirjan Saračević, Tomislav Uršić i Vesna Žulj  
	Vijeće jednoglasno donosi

FINANCIJSKI PLAN
Mjesnog Odbora ''Ban Keglević''
za 2022.

Članak 1.
Financijski plan Mjesnog odbora ''Ban Keglević'' za 2022. (dalje u tekstu: Plan) sastoji se od:

PRIHODA:										1.104.400,00
RASHODA:										1.104.400,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.104.400,00

	6711
	PRIHODI ZA FINANCIRANJE RASHODA POSLOVANJA
	1.104.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.104.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.006.000,00

	 
	ODRŽAVANJE JAVNIH ZELENIH POVRŠINA
	722.000,00

	 
	ODRŽAVANJE NERAZVRSTANIH CESTA
	284.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00




Ad 2. Izvješće o radu VMO „Ban Keglević“  za 2021.

         Predsjednik usmeno informira nazočne o predmetu rasprave i odlučivanja.
         U raspravi sudjeluju svi vijećnici.  
	Vijeće jednoglasno donosi


   IZVJEŠĆE O RADU VIJEĆA MJESNOG  
           ODBORA „BAN KEGLEVIĆ“ 
                       2021. GODINU 
       od 1. srpnja 2021 do 31. prosinca 2021. 

U skladu sa Statutom Grada Zagreba, Pravilima Vijeća Mjesnog odbora „Ban Keglević“ i drugim zakonskim propisima, koji reguliraju rad vijeća, treći saziv Vijeća Mjesnog odbora „ Ban Keglević“  konstituiran je 25. lipnja 2021. godine i broji 7 članova vijeća slijedećim izbornim rezultatima na temelju kandidacijskih lista:
1.      MOŽEMO! - POLITIČKA PLATFORMA
ZAGREB JE NAŠ!
      NOVA LJEVICA – NL
ZELENA ALTERNATIVA - ODRŽIVI RAZVOJ HRVATSKE - Zelena alternativa -  ORaH 
      ZA GRAD 
      NEZAVISNA LISTA ZAGREB – NLZG
Nositelj kandidacijske liste: MIRJAN SARAČEVIĆ
dobila je 5  mjesta te su s te kandidacijske liste izabrani:
 1. MIRJAN SARAČEVIĆ 
 2. IVAN NAKIĆ
 3. KRISTINA CENCELJ 
 4. TOMISLAV URŠIĆ 
 5. LUKA SARAČEVIĆ

2.  HRVATSKA DEMOKRATSKA ZAJEDNICA - HDZ 
             HRVATSKA SOCIJALNO - LIBERALNA STRANKA - HSLS 
             HRVATSKA STRANKA UMIROVLJENIKA - HSU 

            Nositeljica kandidacijske liste: VESNA ŽULJ
            dobila je 1  mjesto te je s te kandidacijske liste izabrana: 
            1. VESNA ŽULJ
 3.     SOCIJALDEMOKRATSKA PARTIJA HRVATSKE - SDP 
        Nositeljica kandidacijske liste: MILENA KRAMER 
     dobila je 1  mjesto te je s te kandidacijske liste izabrana: 
     1. MILENA KRAMER



	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.
 Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga.
	 
U skladu sa Statutom Grada Zagreba, Pravilima Vijeća Mjesnog odbora „Ban Keglević“ i drugim zakonskim propisima, koji reguliraju rad vijeća, Vijeće Mjesnog odbora „Ban Keglević " tijekom 2021. godine redovito je održavalo sjednice na kojima se raspravljalo o aktualnim problemima na mjesnom odboru.
					
Analitičko-tabelarni prikaz rada Vijeća Mjesnog odbora „Ban Keglević“

I. Sjednice Vijeća Mjesnog odbora „Ban Keglević“

	
	

	Ukupan broj održanih sjednica vijeća MO
	6

	Ukupan broj točaka dnevnih redova održanih sjednica vijeća MO
	48

	Ukupan broj akata (zaključaka) donesenih na sjednicama vijeća MO
	57

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	5

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	1

	Broj donesenih mišljenja vijeća o prijedlozima (nacrtima) akata gradskih tijela
	8

	Broj donesenih mišljenja vijeća o prijedlozima (nacrtima) akata Vijeća GČ
	1

	Broj sjednica vijeća kojima su prisustvovali zaposlenici Službe za MS
	0

	Broj sjednica na kojima su zapisnike vodili sami članovi VMO
	6

	Najmanji broj održanih sjednica pojedinog VMO
	1

	Najveći broj održanih sjednica pojedinog VMO
	1

	Uobičajeno (najčešće) vrijeme održavanja sjednica VMO
	18:00




II. Korištenje prostora mjesne samouprave

	Broj izdanih odobrenja za povremeno korištenje bez naknade
	19

	Broj izdanih odobrenja za jednokratno korištenje bez naknade
	0

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	5

	Broj odobrenja izdanih udrugama umirovljenika
	0

	Ukupan broj sati korištenja prostora MS tjedno
	158

	Najmanji broj sati korištenja pojedinog prostora MS tjedno
	1

	Najveći broj sati korištenja pojedinog prostora MS tjedno
	98



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja. Svi doneseni akti proslijeđeni su nadležnim tijelima.



Ad 3.   Plan malih komunalnih akcija  MO „Ban Keglević“ u 2022.
          Predsjednik usmeno informira nazočne o predmetu rasprave i odlučivanja.
          U raspravi sudjeluju Kristina Cencelj, Milena Kramer, Mirjan Saračević, Tomislav Uršić i Ivan   
          Nakić. 
          Vijeće jednoglasno donosi

Plan malih komunalnih akcija
Mjesnog odbora ''Ban Keglević'' u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Ban Keglević'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 1.006.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	722.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	284.000,00

	Ukupno
	1.006.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 67.120 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 34.629 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 198.800,00  kuna za asfalterski program i
	- 30 % ili 85.200,00  kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2022.

Ad 4. Program rada VMO „Ban Keglević“ za 2022.
Predsjednik usmeno informira nazočne o predmetu rasprave i odlučivanja.
            U raspravi sudjeluju Kristina Cencelj i Mirjan Saračević.
	Vijeće jednoglasno donosi
                 PROGRAM RADA VIJEĆA 
       VIJEĆA MJESNOG ODBORA „BAN KEGLEVIĆ“ ZA 2022. GODINU

Na temelju Poslovnika i Pravila Vijeća Mjesnog odbora „Ban Keglević“, te sukladno Statutu Grada Zagreba,  svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Ban Keglević“. 

Vijeće je Programom rada obvezno:  

1. Donijeti financijski plan za 2022.  
2. Plana malih komunalnih akcija 2022. 
3. Godišnji izvještaj o izvršenju financijskog plana za 2021.
4. Izvješće o radu Vijeće Mjesnog odbora „Ban Keglević„ za 2021. 
5. Programa rada Vijeća Vijeće Mjesnog odbora „Ban Keglević„ za 2022. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora „Ban Keglević„ temelji se i na kontinuitetu svih prethodnih aktivnosti mjesnoga odbora i zahtjevima građana.
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 

Ad 5. Trg Francuske Republike, prijedlog lokacije za postavu zelenog otoka – zahtjev M.S. 
Predsjednik usmeno informira nazočne o predmetu rasprave i odlučivanja.
            U raspravi sudjeluju Kristina Cencelj, Milena Kramer, Mirjan Saračević i Tomislav Uršić.
	Vijeće jednoglasno donosi
  
					ZAKLJUČAK
                                  o novoj lokaciji zelenog otoka na Trgu Francuske Republike

1. Vijeću Mjesnog odbora „Ban Keglević“ su se obratili stanari Trga Francuske Republike kbr. 3 i 4, sa prijedlogom da se javni prostor zadnja desna terasa Caffe bara „Dante“ prenamjeni za novi  zeleni otok.  
2. Vijeće podržava prijedlog te traži da se  isti uvrsti u Plan gospodarenja otpadom za Mjesni odbor Ban Keglević
3. Ovaj zaključak se dostavlja Gradskom uredu za mjesnu samoupravu, civilnu zaštitu i sigurnost.

Ad 6. Ulica Janka Grahora kbr. 6, nepropisno parkiranje – zahtjev D. P.
Predsjednik usmeno informira nazočne o predmetu rasprave i odlučivanja.
            U raspravi sudjeluju Kristina Cencelj, Mirjan Saračević, Tomislav Uršić , Luka  
            Saračević i Milena Kramer   
            
Vijeće navodi da je već tražena obnovu horizontalne prometne signalizacije u Ulici Janka Grahora 6. Zaključak je proslijeđen Gradskom uredu za mjesnu samoupravu, civilnu zaštitu i sigurnost na daljnje postupanje.
[bookmark: _GoBack]Gradski ured za mjesnu  samoupravu je izdao  nalog Zagrebačkim cestama d.o.o. za obnovom horizontalne signalizacije h51 (zabrane parkiranja) u Ulici Janka Grahora 6, te se čeka njegova realizacija.


Ad 7. Informacije, pitanja i prijedlozi
  
Ivan Nakić traži popravak sjedišta i rukohvata na ljuljački i sanaciju tartan podloge u dječjem parku  na Trgu Francuske Republike.

Budući da se nitko ne javlja za riječ, predsjednik zaključuje sjednicu.

Sjednica je završena u 19:20 sati.
           
    
KLASA: 024-08/22-003/266
URBROJ: 251-13-11-3-22-2
Zagreb,  7. veljače 2022.

					Predsjednik Vijeća
Mjesnog odbora „Ban Keglević“

                                                                                                 Mirjan Saračević v. r.

